b'\n_START_ARTICLE_\nTilleoru Kantsim\xc3\xa4gi\n_START_PARAGRAPH_\nTilleoru Kantsim\xc3\xa4gi (ka: Matsikants, Maakants) on linnam\xc3\xa4gi P\xc3\xb5lva maakonnas, Kanepi vallas, Varbuse k\xc3\xbclas.\n_START_SECTION_\nKirjeldus\n_START_PARAGRAPH_\nNeemiklinnuse t\xc3\xbc\xc3\xbcpi linnuse \xc3\xb5ueala m\xc3\xb5\xc3\xb5tmed on 73x54\xc2\xa0m, pindala on 3300 ruutmeetrit. Kultuurkihti leidub peamiselt vallipoolses k\xc3\xbcljes. Linnus on p\xc3\xb5hjast ja l\xc3\xb5unast kaitstud j\xc3\xb5eorgu suubuvate s\xc3\xbcgavate uhtorgudega, idast j\xc3\xb5eoruga, l\xc3\xa4\xc3\xa4nest, s.t. maapoolsest k\xc3\xbcljest valliga. Selle valli v\xc3\xa4lisjalamil on 15\xc2\xa0m laiune ja 1-1,5\xc2\xa0m s\xc3\xbcgavune kraav. Pealt 3\xc2\xa0m laiuse valli k\xc3\xb5rgus on kraavi p\xc3\xb5hjast 5\xc2\xa0m, sisek\xc3\xbcljelt 3,7\xc2\xa0m. Esialgne v\xc3\xa4ravakoht asus p\xc3\xb5hjavallis. Praeguseks on see erosiooni toimel m\xc3\xa4en\xc3\xb5lvast maantee suunas alla varisenud  Linnam\xc3\xa4el on tehtud mitmeid arheoloogilisi kaevamisi ja leitud on I aastatuhande teise poole ja II aastatuhande alguse keraamikat.'